open-index/open-wikipedia-markdown huggingface dataset:
Birøkt

**Birøkt** er en praksis som går ut på å holde honningbier og gjøre seg nytte av dem. Honningbier er ettertraktet ikke bare for honningen, men også for bivoks og for pollinering av dyrkede planter. Biene fremstiller propolis, som også kan nyttiggjøres.

Mange steder i verden har man fra gammelt av samlet honning fra ville bier og noen steder gjør man det fortsatt. Samtidig har en form for birøkt eksistert helt siden oldtiden. Trebirøktkulturen i Polen og Belarus ble i 2020 tatt med på UNESCO sin liste over mesterverker i muntlig og immateriell kulturarv. 

Birøkterne kontrollerer bienes adferd på flere måter. Birøkteren tilbyr etter beste evne bifolkene de optimale bolig- og leveforhold. Han/hun høster deres innsamlede vinterforråd (honning) og gir sukker som erstatning. 

## Moderne birøkt
I moderne birøkt er det ønskelig med dronninger av beste kvalitet. Dronninger kan avles i egne kuber som kalles cellebyggere. Dronningene har samme utgangspunkt som arbeiderbier. Man flytter larver fra arbeiderceller til dronningceller, såkalt omlarvning. I cellebyggeren vil biene fore disse larvene fram til nye dronninger. Sverming er en naturlig formering bifolkene. I moderne birøkt er det ikke gunstig med sverming. Innfangede svermer kan slås inn på en ny kube. Svermer skal stå i karantene og undersøkes av bitilsynsmann før kuben kan tas inn i bigården. Alt dette gjør birøkt til et omfattende fag.

## Utstyr og adferd
Bier reagerer på mørke klær, raske bevegelser og ukjent lukt. Birøktere går gjerne med en lys bitett drakt som gir beskyttelse mot stikk. Drakten kan ha slør som beskytter hodet og ansiktet mot stikk. Erfarne birøktere kan behandle biene uten spesielt verneutstyr. Disse har som regel bevisst avlet dronninger for å få fram de beste egenskapene hos bifolkene. Det er ikke slik at biene kjenner birøkteren. Bier blir ikke "tamme" i ordets egentlige forstand. Birøktere lykkes i sitt arbeid ved måten de behandler insektene på mens de arbeider. En birøkter skal være behersket og rolig. Han/hun bør være fysisk ren og ha rene klær. Dette vil føre til at bienes aggresjon ikke blir provosert. Birøkteren bør tåle å få noen stikk.

I moderne birøkt bor biene i bikuber som består av flere kasser. De bygger voksbygg i rammer av tre som kan tas ut og undersøkes. På den måten kan birøkteren se hva som skjer i kuben og med letthet høste inn vokstavler med honning.

## Offisielle krav
Det er ikke noen spesielle konsesjonskrav eller eksamenspapirer man må ha for å holde bier. Man søker ikke om godkjenning for å drive med birøkt. Det er ønskelig at bigården registreres hos det lokale birøketerlag. Alle bigårdsplasser skal være registrert i Mattilsynets bigårdsregister. Bigården må sertifiseres av Mattilsynet om bifolk skal flyttes. Dette for å unngå spredning av sykdom. Likeledes må en påse at bier og utstyr kommer fra sertifisert bigård ved kjøp. Bier kan heller ikke flyttes fritt mellom alle kommuner på grunn av ønske om raserenhet og for å unngå spredning av parasitter. 

## Referanser


## Eksterne lenker
*  Norges Birøkterlag
*  Honningcentralen A/L
Bola de Ouro

***Bola de Ouro*** («Gullballen») er en utmerkelse som har blitt utdelt årlig siden 1973 av det brasilianske magasinet *Placar* til den beste fotballspilleren i den brasilianske ligaen. Kåringen bygger på magasinets karaktersetting av spillernes prestasjoner etter hver ligakamp.

## Vinnere
:''Spillerne kommer fra Brasil, med mindre annet er angitt 
*2014 : Ricardo Goulart (Cruzeiro EC)
*2013 : Éverton Ribeiro (Cruzeiro EC)
*2012 : Ronaldinho (Clube Atlético Mineiro)
*2011 : Neymar (Santos FC)
*2010 : Darío Conca  (Fluminense)
*2009 : Adriano (CR Flamengo
*2008 : Rogério Ceni (São Paulo FC
*2007 : Thiago Neves (Fluminense)
*2006 : Lucas (Grêmio)
*2005 : Carlos Tévez  (SC Corinthians)
*2004 : Robinho (Santos FC)
*2003 : Alex (Cruzeiro EC)
*2002 : Kaká (São Paulo FC)
*2001 : Alex Mineiro (Clube Atlético Paranaense)
*2000 : Romario  (CR Vasco de Gama)
*1999 : Marcelinho (SC Corinthians)
*1998 : Edilson (SC Corinthians)
*1997 : Edmundo (CR Vasco de Gama)
*1996 : Djalminha (SE Palmeiras)
*1995 : Giovanni (Santos FC)
*1994 : Amoroso (Guarani FC)
*1993 : César Sampaio (SE Palmeiras)
*1992 : Júnior (CR Flamengo) 
*1991 : Mauro Silva (Bragantino)
*1990 : César Sampaio (Santos FC)
*1989 : Ricardo Rocha (São Paulo FC)
*1988 : Taffarel (SC Internacional)
*1987 : Renato Gaúcho (CR Flamengo)
*1986 : Careca (São Paulo FC)
*1985 : Marinho  (Bangu Atlético Clube)
*1984 : Roberto Costa (CR Vasco de Gama)
*1983 : Roberto Costa (Clube Atlético Paranaense)
*1982 : Zico (CR Flamengo)
*1981 : Paulo Isidoro (Clube Atlético Mineiro)
*1980 : Cerezo (Clube Atlético Mineiro)
*1979 : Falcão (SC Internacional)
*1978 : Falcão (SC Internacional)
*1977 : Cerezo (Clube Atlético Mineiro)
*1976 : Elías Figueroa  (SC Internacional)
*1975 : Valdir Peres (São Paulo FC)
*1974 : Zico (CR Flamengo)
*1973 : Agustín Cejas  (Santos FC) og Atílio Ancheta  (Grêmio Foot-Ball Porto Alegrense)
*1971 Dirceu Lopes (Cruzeiro EC)

Det var ingen utdeling i 1970 og 1972, men følgende spillere hadde høyest snittkarakter da sesongen var ferdig:

*1972 Elías Figueroa  (SC Internacional)
*1970 Francisco Reyes  (CR Flamengo)

## Se også
* Fotball i Brasil
* Årets lag i Brasil (Bola de Prata) 
## Referanser
Arbiter flats

**Arbiter flats** er en type trommesett med elektroniske trommer laget av produsenten Arbiter, som ble grunnlagt av den engelske instrumentmakeren Ivor Arbiter (1929–2005). 

Lyden fra et elektronisk trommesett tilsvarer lyden fra akustiske trommesett, men trommene er flate. De består stort sett av skinnet og rammen, noe som gjør at de opptar mye mindre plass. Alle trommene (tamtamtromme, skarptromme og stortromme) og cymbalene (hi-hat, crash og ride) kan pakkes sammen i én bag, med stativene ved siden. 

## Referanser
Bikube

**Bikuber** brukes som bolig for honningbier som brukes i birøkt. Fra naturens side bygger biene gjerne sine samfunn i hule trestammer. I Afrika brukes fortsatt hule trestammer som bolig for bifolk som holdes i kultur.

Fra gammelt av brukte man gjerne halmkuber til birøkt. Biene bygde sitt voksbygg fritt i denne. Etterhvert ble det vanlig å bruke isolerte trekasser med løse tavler med bivoks. De løse tavlene gjør det mulig å gjenbruke vokstavlene fra år til år. Løse tavler gjør det lettere for birøkteren å følge utviklingen til bifolket. I dag brukes lettere materialer som isopor til bikuber.
  
En moderne bikube består av et bunnbrett der inngangen er. Over bunnbrettet står yngelkassen der dronningen legger egg og yngelen fores opp av biene. Over yngelrommet legges gjerne et dronninggitter som hindrer at dronningen går oppover i kuben. Over dronninggitteret kan det være én eller to honningkasser (skattekasser). Kuben har en toppakning og lokk. Alle kassene inneholder rammer med vokstavler. I Norge er målene på kubeutstyret standardisert. Bikuben settes på en palle eller kubekrakk slik at den står stødig og tørt.

Normalt finnes det bare én dronning i hver bikube. Det går imidlertid an å ha todelt yngelrom med hver sin dronning og felles skattekasse over dronninggitter.

## Referanser
Familien Flint og Frankenstein

***Familien Flint og Frankenstein*** er en film fra 1979 inspirert av romanen *[[Frankenstein]]* av Mary Shelley, regissert av Ray Patterson. Familiene «Flint» og «Rubble» vinner en tur til «Grev Rockula»s slott i «Rocksylvania» hvor de har et ubehagelig møte med greven og hans tjener «Frankenstone».

Filmen hadde først premiere på NBC den 30. oktober 1979.

## Historien
Fred vinner førstepremien på showet «Make A Deal or Don't» og sammen med sin kone Wilma og barna Barney og Betty reiser de på ferie til Rockulas skumle slott i Rocksylvania, som nå har blitt omgjort til et turist-sted. Men kort tid etter ankomst snubler Fred og Barney ved et uhell over Rockulas gamle laboratorium, hvor hans uferdige Frankenstone-monster fremdeles sover. Men glemmer å lukke et vindu, når de forlater laboratoriet. Et lyn slår deretter ned i maskinene som befinner seg i laboratoriet, dette gir Frankenstone liv.

Frankenstone vekker også Rockula (som har sovet de siste 500 årene) fra sin godt skjulte krypt. Frankstein og Rockula skremmer deretter alle gjestene vekk fra hotellet, bortsett fra Flintstone og Rubble, som hadde lagt seg tidlig og sover fordi de var trøtte etter den lange reisen til hotellet. Rockula og Frankenstone oppdager til slutt Flintstone-familien og Rubbles, men Rockula forveksler Wilma med hans tidligere forsvunne brud.

Rockula lover å gjøre Wilma til hans kone, selv om dette også innebærer å drepe Fred. Wilma forveksler først Rockula med hotell-sjefen, Mr. Silika, som tidligere hadde kledd seg ut som Rockula. Men Rockula oppdager og slår ned Fred - men han blir skremt av Barney, i ført en varulv-maske. Så snart de kan reiser Flinstone-familien hjem til Bedrock. Men uten at familien vet det, har Rockula flydd (i form av en flaggermus) hele veien fra Rocksylvania, til Bedrock. Han flyr deretter gjennom kjøkken-vinduet og ber Wilma om å gifte seg med ham, og lover henne et liv i enorm luksus hvis hun samtykker å gifte seg med ham.

## Rolleliste

## Se også
*Liste over Frankenstein-filmer

## Eksterne lenker
*
Petidin

**Petidin** (C15H21NO2) er et smertelindrende legemiddel som tilhører gruppen opioider. Petidin, som injeksjonsvæske, blir benyttet på sykehus som bedøvelse og smertelindring ved kirurgiske inngrep.

Petidin ble syntetisert av tyske kjemikere i 1930-årene på jakt etter en erstatning for Atropin. Under dyreforsøk oppdaget man den smertestillende effekten. Det er en av få opioider som ikke får pupillene til å trekke seg sammen. Pedtidin har heller ikke samme tendens som morfin til å forårsake forstoppelse.

Petidin bør ikke benyttes i lengre perioder da skadelige mengder av metabolitere, norpetidin, samles opp i kroppen.

## Litteratur
* 
* 

## Eksterne lenker
*
Emil Nikolaisen

**Emil Nikolaisen** (født 4. februar 1977 på Moi, bosatt i Oslo) er en norsk musiker. Han er vokalist, multi-instrumentalist, og låtskriver i rockegruppen Serena Maneesh. Nikolaisen har tidligere spilt i The Loch Ness Mouse, Silver, Royal og Extol, produsert plater for artister som Årabrot, Carmen Villain, Okkultokrati, Elvira Nikolaisen og Maria Solheim, og bidratt på plater med artister som Wovenhand, A Place To Bury Strangers, Brian Jonestown Massacre og Todd Rundgren/Lindstrøm.

Han er bror av musikerne Ivar, Hilma og Elvira Nikolaisen.

## Referanser


## Eksterne lenker
* 
*
Bikstok Røgsystem

**Bikstok Røgsystem** er den første danskspråklige dancehall-gruppen. Gruppen består av tre medlemmer, «Eaggerman» (Dwayne McFarlane), «Pharfar» (Søren Skov) og «Blæs B» (Lasse Bavngaard). De utga først i 2005 platen *Over stok og sten*, som fikk særdeles rosende anmeldelser.

«Blæs B» er også en del av den danske hiphop-gruppen Malk de Koijn, og Bikstok Røgsystems musikk har da også et kraftig hiphop-element.

## Eksterne lenker
* 
* 
*  Gruppens egen hjemmeside www.bikstok.dk
*  Beskrivelse av gruppen på dancehall.dk
Lerøy (øy)

**Lerøy** (offisielt **Lerøyna**) er en øy i Øygarden kommune i Vestland fylke. Den har rundt 30 fastboende.

Det går ferge fra Hjellestad til Klokkarvik via øyene Bjelkarøy og Lerøy.

Det ble utplassert to 6,5 cm kanoner for bevoktning av minefeltet som ble lagt ut under nøytralitetsvernet i 1916.

Under andre verdenskrig ble det anlagt et tysk torpedobatteri på Lerøy. Torpedobatteriet hadde tre 53 cm torpedorør. Batteriet lå under Artillerigruppe Bergen, Marine-Artillerie-Abteilung 504, MAA 504. 

## Referanser
Dancehall

**Dancehall** er en genre av jamaicansk musikk som oppsto på slutten av 1970-tallet. Musikken ble utviklet med navn som Yellowman, Super Cat og Barrington Levy. I utganspunktet var dancehall en mer sparsom versjon av reggae enn stilen roots som hadde doimnert store deler av 1970. På midten av 1980-tallet ble digital instrumentering mer utbredt hvilket endret lyden betraktelig. Digital dancehall (*ragga*) ble stadig preget av raskere rytmer.

Dancehall har fått kritikk av internasjonale organisasjoner og enkeltpersoner for sine voldelige og noen ganger homofobe tekster, selv om de lyriske temaene er mer variert enn den originale reggaen. Navnet kom av at mange av tekstene ble ansett som upassende for radio, så musikken ble nesten utelukkende spilt og utviklet på dansestedene, i en «dance hall». Roots reggae, den dominerende stilen gjennom 1970-tallet på Jamaica, hadde stivnet litt i sitt uttrykk, og dancehall, med sitt mindre høytidelige preg, appellerte mer til et yngre og mer danse- og festfokusert publikum. Rent tekstmessig ble innholdet mer løssluppent og variert, og ikke så «alvorlig» som i roots-reggaen.
Humor, sex, krig (i metaforisk betydning) og dissing av navngitte konkurrenter ble like naturlige temaer for en dancehall-artist som «repatrifiation» og lovprising av Jah hadde vært for roots-sangerne.

## Historie
Dancehall har opprinnelse fra jamaicanske dansesteder, hvor de populære jamaicanske opptakene ble spilt på lokale lydanlegg. Det startet på slutten av 1940-tallet indre sentrum av Kingston, Jamaica som ikke kunne delta i danser "uptown" . Sosiale og politiske endringer i slutten av 1970-tallet ble reflektert i skifte bort fra de mer internasjonalt orienterte Roots reggae mot en stil rettet mer mot lokalt bruk, og i harmoni med musikk som jamaicanerne hadde hørt live av soundsystemer . I regjeringen hadde Michael Manley 's sosialistiske Peoples' National Party (PNP) blitt erstattet med Edward Seaga 's høyre vinge, Jamaica Labour Party (JLP).. Temaer som sosial urettferdighet, repatriering og Rastafari bevegelsen ble tatt igjen av tekster om dans, vold og seksualitet.

## Artister

Store navn innen samtidig dancehall er blant andre Shaggy, Elephant Man, Beenie Man, Vybz Kartel, Busy Signal Sean Paul, gruppen T.O.K, Lady Saw, Turbulence, Sizzla, Shenseea, Konshens og mange flere. Den danske dancehall-scenen tegnes primært av Bikstok Røgsystem og Rubadub Sundays Crew. I Norge har blant andreRaggabalder Riddim Rebels, Sju fjell bergsystem, Jah Ark Manifest, Lambsbread soundsystem, Austad Platesnurreri og artistene Fabulous G, Jabaman, Nico D og Admiral P bidratt.

I Sverige finnes det betraktelig flere soundsystemer og artister, og også flere kvinner bla. artisten Etzia.

I Danmark har artisten Natasja høstet internasjonal suksess og banet vei for artister som Klumben, Raske Penge og Kaka.

## Referanser
Frankenstein 90

***Frankenstein 90*** er en fransk skrekkomedie fra 1984 regissert og produsert av Alain Jessua. Filmen er løst basert på Mary Shelleys roman *[[Frankenstein]]*.

## Handling
I denne historien blir Victor Frankenstein fremstilt som en kybernetikk-trollmann som konstruerer monsteret sitt med en bemerkelsesverdig mangel på estetisk sans, og bruker en rekke mikroprosessorer. Denne skapningen blir snart veldig ensom, frem til han legger merke til Dr. Frankensteins kjæreste - og han blir umiddelbart interessert i henne.

I mellomtiden har Frankenstein også produsert en smidig kvinne, som består av en rekke forskjellige kroppsdeler - og doktoren forelsker seg i denne kreasjonen.

## Rolleliste

## Se også
*Liste over Frankenstein-filmer

## Referanser


## Eksterne lenker
*
Årets fotballspiller i Oseania

**Årets fotballspiller i Oseania** blir utdelt til den beste Fotballspilleren fra Oseania. Vinneren blir valgt av sportsjournalister, og kåringen er tydelig dominert av australske spillere.

## Vinnere

*1988: Frank Farina (Australia)
*1989: Wynton Rufer (New Zealand)
*1990: Wynton Rufer (New Zealand)
*1991: Robbie Slater (Australia)
*1992: Wynton Rufer (New Zealand)
*1993: Robbie Slater (Australia)
*1994: Aurelio Vidmar (Australia)
*1995: Christian Karembeu (Ny-Caledonia)
*1996: Paul Okon (Australia)
*1997: Mark Bosnich (Australia)
*1998: Christian Karembeu (Ny-Caledonia)
*1999: Harry Kewell (Australia)
*2000: Mark Viduka (Australia)
*2001: Harry Kewell (Australia)
*2002: Brett Emerton (Australia)
*2003: Harry Kewell (Australia)
*2004: Tim Cahill (Australia)
*2005: Marama Vahirua (Fransk Polynesia)
*2006: Ryan Nelsen (New Zealand)
*2007: Shane Smeltz (New Zealand)
*2008: Shane Smeltz (New Zealand)
*2009: Ivan Vicelich (New Zealand)
Aalborg DH

**Aalborg DH**, (ADH) er en damehåndballklubb fra Aalborg, som per 2008 spiller i den øverste ligaen i Danmark (Tomsligaen).

Før opprykket til Tomsligaen i sesongen 2002-2003, var klubbens navn henholdsvis *HS Nord*, *Aalborg [[KFUM]]*, og ''Aabybro HK. 

Den første sesongen i Tomsligaen endte laget til slutt på 8.-plass, mens allerede året etter klatret laget til en 2.-plass.

I sesongen 2005/ 06 endte ADH på en 3.-plass i serien, samt at de kom til semifinale i Champions League, der de tapte for det slovenske laget Krim Ljubljana. 

## Spillertropp 2007/08
* Ana Vojcic (målvakt)
* Natasja Deriougina (linjespiller)
* Karen Brødsgaard (linjespiller)
* Louise Mortensen (allround) 
* Rikke Nilsen (bakspiller) 
* Maria Nørgaard (målvakt)
* Line Thorius (venstreback)
* Matilda Boson (venstrekant)
* Tanja Logvin (venstreback)
* Louise Pedersen (høyrekant)
* Kristina Bille Hansen (høyrekant)
* Iboyla Mehlmann (høyreback)
* Lærke Winther Møller (playmaker)
* Pernille Larsen (bakspiller)
* Heidi Løke (linjespiller)

## Trenerteam, 2006/07
* Assistenttrener Allan Heine
* Hovedtrener Jan Leslie

## Eksterne lenker
* Aalborg DHs hjemmeside
* Aalborg DHs officielle fanklub
Kristine Lunde-Borgersen

**Kristine «Kikki» Lunde-Borgersen** (født 1980) er en norsk håndballtrener  og tidligere håndballspiller. Fra 2015 til 2019 var hun assistenttrener for den norske klubben  i eliteserien i håndball for kvinner.

## Karriere
Hun inngikk kontrakt med  for sesongen 2010/11, men Hypo kansellerte kontrakten med begrunnelse at daværende trener Gunnar Prokop ikke hadde fullmakt til å inngå kontrakten.

På det norske landslaget spilte hun 181 kamper og scoret 496 mål og har blant annet vunnet tre EM-gull, to OL-gull og ett VM-gull.

Etter 2014/15-sesongen la Lunde-Borgersen opp som spiller og ble Gunnar Pettersens assistenttrener i . I 2017 gjorde Lunde-Borgersen comeback som spiller etter at hennes søster vendte tilbake til Vipers Kristiansand.

Fra 2019 er hun landslagssjef for Norges jentelandslag (LK04) i håndball.

## Meritter

* 2001 – VM-sølv i Italia
* 02/03 – Bronse i Gildeserien med 
* 2003 – 6.-plass i VM i Kroatia
* 03/04 – Kåret til «årets spiller» og «årets playmaker» i Gildeserien 
* 2004 – EM-gull i Ungarn.
* 04/05 – DM-sølv med 
* 2005 – 9.-plass i VM i Russland
* 05/06 – DM-bronse med 
* 05/06 – Kåret «Årets norske playmaker»
* 05/06 – Semifinalen i Mesterligaen med 
* 2006 – EM-gull i Sverige
* 06/07 – DM-bronse med 
* 2007 – Cupgull med 
* 2008 – DM-gull med 
* 2008 – OL-gull i Beijing
* 2008 – EM-gull i Makedonia. Kåret til EMs beste playmaker og mest verdifulle spiller.
* 2008 – Cupgull med 
* 2009 – Champions League-gull med 
* 2009 – Dansk mester med 
* 2009 – VM-bronse i Kina
* 2010 – Champions League-gull med 
* 2010 – Dansk mester med 
* 2011 – VM-gull i Brasil
* 2012 – OL-gull i London
* 2012 – EM-sølv i Serbia

## Personlig
Lunde-Borgersen kalles for «Kikki» og er tvillingsøster med håndballmålvakten Katrine Lunde. Hun er gift med , som er nyhetsredaktør i Kristiansand Avis.

## Referanser




## Eksterne lenker
*
Hjelmslekta

* *[[Aconitum variegatum]]*
* oktoberhjelm
* prakthjelm
* storhjelm
* tyrihjelm
* ulvehjelm

**Hjelmslekta **(*Aconitum*) er en slekt av høye, flerårige urter i soleiefamilien. Blomstene er hjelmformet. I Norge vokser én art vill, tyrihjelm. Selv om artene i denne slekta er svært giftige, dyrkes de i hager på grunn av de vakre blomstene.

## Utvalgte arter
* Oktoberhjelm (*A. carmichaelii*) Den arten kommer fra Øst-Asia, og dyrkes i hager. Det norske navnet skyldes at denne arten blomstrer litt seinere enn de andre artene i slekten.
* Prakthjelm (*A. x cammarum* [*A. x stoerkianum*]) Dette er en hybrid som dyrkes i hager. Den er steril, men formerer seg kraftig med rotskudd, så den kan ofte stå igjen i gamle, gjengrodde hager. Blomstene er blå og hvite.
* Storhjelm eller venusvogn (*A. napellus*) Dette er en populær hageplante, som vokser vill i Europa nord til Storbritannia. Den har fiolette eller blå blomster.
* Tyrihjelm (*A. septentrionale* [*A. lycoctonum* subsp. *septentrionale*])
* Ulvehjelm eller gulhjelm (*A. lycoctonum* subsp. *vulparia*) Denne gulblomstrede underarten vokser vill i fjellene i Mellom-Europa, og brukes som hageplante. Den har blitt brukt til å lage ulvegift.
* *[[Aconitum variegatum]]* Denne arten har blå blomster med hvite linjer. Den hører også hjemme i fjellene i Mellom-Europa, og blir brukt som hageplante.

## Giftige planter
Plantene i stammen Delphinieae inneholder diterpenalkaloider, som virker ved å blokkere nervesignaler. Aconitin, som blant annet finnes i storhjelm har en spesielt kraftig giftvirkning som kan resultere i dødsfall. Siden disse alkaloidene kan trenge gjennom huden i forbindelse med håndtering, anbefales det å bruke hansker. 

I 2014 døde en 33 år gammel gartner i Hampshire. Daily Mail, The Telegraph, BBC og andre mediehus rapporterte at det «var mer sannsynlig enn usannsynlig» at dødsfallet kunne skyldes «berøring» av en dødelig hageplante i hjelmslekta. Uttalelsene kom etter en foreløpig høring hos rettsmedisineren. Da høringen endelig var gjennomført i 2015 ble det derimot ikke trukket noen slutninger om hva som var årsaken til gartnerens organsvikt med dødelig utgang. Symptomene forut for dødsfallet var ikke ensbetydende med forgiftning av slike planter, og det var usikkert om han i det hele tatt hadde håndtert planten.

## Referanser



## Eksterne lenker
*
Gong Li

**Gong Li** (kinesisk: 鞏俐, pinyin: *Gǒng Lì*, født 31. desember 1965 i Shenyang, Liaoning, Kina) er en opprinnelig kinesisk, senere singaporsk skuespiller. Hun vokste opp i Jinan, som er hennes hjemstavn, og var elev ved Beijing Central College of Drama fra 1985 til 1989. Hun bosatte seg senere i Singapore og tok singaporsk statsborgerskap.

## Liv og virke
Gong Li er datter av en professor i økonomi. I studietiden ble hun engasjert av regissøren Zhang Yimou i 1987 for hans film *[[Rødt korn (film)|Rødt korn]]*. Sine første skritt retning Hollywood tok hun med filmen *[[Chinese Box]]* i 1997. Hennes internasjonale gjennombrudd fulgte i 2005 som Hatsumomo i *[[Geisha (film)|Geisha]]*.

Hun endret i 2008 sitt statsborgerskap til singaporsk (Folkerepublikken Kina aksepterer ikke dobbelt statsborgerskap). Hun mistet derfor sitt medlemskap i Det kinesiske folks politisk rådgivende konferanse, som hun hadde vært medlem av siden 1998, og i *China Film Association* (CFA).

## Filmografi

## Referanser


## Eksterne lenker
* 
* 
*
Vinderen stasjon

**Vinderen stasjon**, tidligere skrevet **Winderen**, er en av Holmenkollbanens stasjoner i boligstrøket Vinderen. Stasjonen ligger 86,6&nbsp;meter over havet. Vinderen stasjon ble åpnet i 1898.

Stasjonen er delt i to av Holmenveien. Planovergangen ligger midt mellom plattformene: plattformen for tog i retning nordover ligger syd for veien, mens plattformen for tog i retning sydover ligger nord for den.

## Historikk
I noen måneder etter åpningen het stasjonen **Blinderenveien** (et navn som senere ble gitt til Blindern stasjon). Stasjonen hadde 813 passasjerer pr. dag i gjennomsnitt i 2004. Den utmerker seg også som en av dem med lengst perronger på Holmenkollbanen, sammen med Holmenkollen stasjon, med en lengde på 65 – 70 meter. Den gamle stasjonsbygningen på Vinderen (tegnet av Carl Michalsen) ble reist i 1914, hvor Vinderentorvet ligger i dag, og var lenge administrasjonsbygning for Holmenkollbanen. Administrasjonen flyttet i 1958 til Majorstuen og huset ble revet i 1971. Som så mange andre stasjoner på Holmenkollbanen, hadde den eget postkontor, med en tilhørende kiosk ved siden av.

## Fremtidige planer
For å bedre trafikksikkerheten til skolebarn ved Vinderen skole, og på grunn av rushtrafikkaos grunnet mer bilisme og stadig fortetning i Holmenkollåsen, har Vestre Aker bydelsutvalg begynt å utrede planer for Vinderenkrysset. For å rydde opp i problemene ønsker en del politikerne å gjøre Vinderenkrysset planfritt. Dette innebærer at dagens Vinderen stasjon vil bli senket under bakkenivå. Man har også sett på muligheter for å integrere stasjonen sammen med Vinderenborgen, som ligger der den tidligere Conditori-gården lå.

Ruter anbefalte i sitt brev til bydelsutvalget å gjøre også Slemdal stasjon planfri, da disse to kryssene er de mest trafikkerte planovergangene langs Holmenkollbanen.

## Galleri

1346 Parti fra Vinderen - no-nb digifoto 20150910 00005 bldsa PK09256.jpg|Området rundt Vinderen stasjon før stasjonsbygningen i 1916.
Fra Vinderen. Holmenkollbanen - no-nb digifoto 20150910 00148 bldsa PK09281.jpg|Vinderen stasjon en gang i 1920-årene. Skiløpere venter på trikken oppover mot Frognerseteren. Vinderen Conditori-gården i forgrunnen, stasjonsbygningen bak.
455 Fra Vinderen - no-nb digifoto 20150909 00137 bldsa PK09255.jpg|Vinderen stasjon rundt 1924. Ris skole i bakgrunnen.
Holmenkollbanen at Vindern.jpg|Krysning ved stasjonen i 2005. I bakgrunnen Vinderen Conditori-gården som brant ned i august 2008.


## Se også
* Vinderen
* Holmenkollbanen

## Referanser


## Eksterne lenker
* 
* Byantikvarens verneplan for Holmenkollbanen
Trevor Immelman

**Trevor Immelman** (født 16. desember 1979) er en sørafrikansk golfspiller. Han ble profesjonell i 1999, og kvalifiserte seg for Europatouren på høsten samme år. Siden har han spilt på Europatouren, hvor han har vunnet tre turneringer, og fra og med 2003 har han også spilt på PGA-touren.

Som amatør vant Immelman South African Amateur Championship i 1997 og US Public Links Championship og South African Amateur Stroke Play Championship, begge i 1998.

## Meritter

### Seire på PGA-touren
* 2006 Cialis Western Open
* 2008 **[[The Masters Tournament|The Masters]]**

### Seire på Europatouren
* 2003: South African Airways Open
* 2004: South African Airways Open, Deutsche Bank - SAP Open TPC of Europe

I tillegg vant han i 2000 Tusker Kenya Open på Challenge-touren og Vodacom Players Championship på Sunshine Tour.

## Eksterne lenker
* 
*
Union Movement

**Union Movement** var et politisk parti i Storbritannia, grunnlagt av Oswald Mosley.

Mosley hadde vært leder for British Union of Fascists (BUF) før krigen, og det ble ventet at han ville fortsette å lede den fascistiske bevegelsen i Storbritannia. Han valgte imidlertid å holde seg utenfor den kalde krigens politiske arena og begynte isteden å skrive. I 1946 offentliggjorde han boken *My Answer* hvor han skrev at han var en patriot som hadde blitt urettferdig straffet gjennom sin internering. I 1947 fulgte boken *The Alternative* hvor Mosley argumenterte for en tettere integrasjon mellom landene i Europa. Dette ble begynnelsen til hans kampanje for *Europe a Nation*, som ønsket et sterkt Europa som motvekt til Sovjetunionen og USA. Mosley så imidlertid for seg en korporativ-fascistisk fellesorganisasjon.

Mosley så *Europe a Nation* som kulminasjonen av Storbritannias historie. Han skrev at den europeiske integrasjonsprosessen var «del av en organisk prosess i britisk historie», som hadde startet med at de gamle angelsaksiske kongedømmene utviklet seg til England, som senere ble forent med Wales, Skottland og Irland og nå var i ferd med å utvikle seg til et forent Europa.

Han beskrev også et tredelt styresett, der en valgt europeisk regjering hadde ansvar for forsvaret og den korporative økonomien, fortsettelse av nasjonale regjeringer og opprettelse av regionale regjeringer for å fremme uavhengige identiteter (se regionalisme).

Mosleys ideer var ikke nye; i Den italienske sosiale republikken under Mussolini hadde Italia returnert til fascismens røtter og forsøkt å skape et korporativt økonomisk system i 1944. Mosley var likevel den første som uttrykte disse ideene på engelsk.

## Referanser


## Eksterne lenker
* https://web.archive.org/web/20060523021416/http://oswaldmosley.com/um/um.html
David Hockney

**David Hockney** (født 9. juli 1937 i Bradford) er en britisk kunstner, bosatt i California i USA. Han regnes som en sentral kunstner innenfor den engelske popkunsten på 1960-tallet, og han har arbeidet innen ulike teknikker som maleri, collage og litografi. 

Hockney gjorde seg også bemerket med boken *Secret Knowledge* i 2001. Her presenterte han sin forskning på hvordan de gamle mesterne i europeisk kunst har benyttet seg av optiske hjelpemidler, som camera obscura, i sine bilder.

Han ble tildelt Order of the Companions of Honour for sitt arbeid i 1997. I 2012 ble han utnevnt til medlem av Order of Merit, og i 2018 ble han tildelt Queen Sonja Print Award.

## Referanser


## Eksterne lenker
* 
* 
* 
*  Biografi hos LA Louver gallery 
*  DavidHockney.com Fanside
Liste over pokémoner

**Pokémon** er fiksjonelle dyr, eller egentlig  «lommemonstre» (fra engelsk *Pocket Monsters*, sammentrukket som japansk låneord til *Pokémon*), i *[[Pokémon]]*-universet,  en oppdiktet spill- og tegnefilmverden skapt i Japan som populærkulturell underholdning for barn fra 1995 og framover. I disse fortellingene er det også «pokémon-trenere», mennesker som fanger og trener pokémon for å bruke skapningene til å kjempe mot hverandre. Andre har pokémon kun som venner og kjæledyr. 

De første spillene som kom i videospillserien ''Pokémon'', ''Pokémon Red'' og ''Blue'', hadde 151&nbsp;forskjellige pokémon. I mange av de senere spillene i serien har det blitt lagt til flere pokémon. Det totale antallet kjente pokémon , med spillene Pokémon Scarlet og Violet, er 1025.

Hver enkelt pokémon kan ordnes etter type. Figurene har også sin egen personlighet. Den er gjerne bestemt av hvilke områder dyret lever og trives i. For eksempel liker de fleste vann-pokémon seg i områder med mye vann (ved hav, strender, innsjøer og så videre). Det finnes totalt 18 ulike typer pokémon. 

I likhet med dyr i den virkelige verden, har hver enkelt pokémon sine unike mål og definerte størrelser som vekt, høyde og fargetoner. Én Pikachu kan for eksempel ha en noe lysere gulfarge sammenliknet med en annen Pikachu som har vokst opp i et annet område.

## Liste over pokémoner etter pokédex til generasjon 7

### Merknader



## Referanser


## Eksterne lenker
* Pokédex med engelsk navn på alle pokémon fra 1.-3 generasjon.
FA Premier League 2005–06

**FA Premier League 2005–2006** var den 14. sesongen av FA Premier League. Chelsea ble ligamester for andre år på rad, klubbens andre Premier League-tittel og tredje ligatittel totalt.

Birmingham City, West Bromwich Albion og Sunderland rykket ned til Championship.

## Tabell

## Statistikk
### Toppscorerlisten

### Månedens spiller og manager

## Opprykk
De tre dårligste klubbene i Premier League rykket automatisk ned til Championship og de to beste klubbene i Championship rykket automatisk opp til Premier League. Play-off ble spilt der klubbene som kom på tredje, fjerde, femte og sjetteplass i Championship spilte om en plass i Premier League.

**[[Football League Championship 2005–2006]]:**

|}

;Play-off

## Referanser


## Se også
* FA Premier League
Trollsyn

***Trollsyn*** er en norsk historisk dramafilm fra 1994 som er basert på sagnet om Jostedalsrypa. Regien var ved Ola Solum, og manus var skrevet av Anja Breien.

## Handling
Hovedpersonen i filmen er lille Maren, som bor i Jostedalen. Hun blir kalt for Jostedalsrypa fordi hun er som en vill fugl. Hun bor på en gård sammen med foreldrene og andre gårdsfolk. Hun har akkurat blitt gammel nok til å gjete sauene oppå fjellet, og derfor drar hun og faren hennes opp i høyden.

Samtidig som de er oppe i høyden, skal det feires stort bryllup på gården. Bryllupsgjestene morer seg og danser, men plutselig begynner folk å bli syke. De får byllepest. Folk får panikk, og løper rundt. De prøver desperat å vaske seg i morgendoggen fordi de tror at dette skal helbrede dem. 

## Skuespillere
* Julia Onsager Steen som Maren.
* Liv Bernhoft Osa som moren hennes.
* Bjørn Willberg Andersen som faren hennes.
* Reidar Sørensen som Asser
* Baard Owe som Lars
* Oddbjørn Hesjevoll som Oddmund
* Knut Husebø som Knut
* Bjørn Sundquist som Skråbukken
* Inger Heldal som Husfruen.
* Svein Rønning som en husbonde.
* Espen Skjønberg som Fortelleren (stemme)

## Referanser


## Eksterne lenker
*
Loch Leven

:*For fjorden på vestkysten, se [[Loch Leven (Highland)]]*

**Loch Leven** er innsjø i Perth and Kinross, Skottland. Vannet er bortimot rundt i formen og har et areal på omtrent 16 km². Vannet er det største i lavlands-Skottland. Burghen Kinross ligger i den vestlige enden av vannet. Området er kjent for sitt fugleliv.

Festningen Loch Leven Castle ligger på en øy i kort avstand fra bredden og var kjent som fengsel fra 1300-tallet. Skottenes dronning, Maria Stuart ble holdt fanget her i omtrent et år fra 1567. Kort tid etter at hun ble fengslet ble hun tvunget til å abdisere til fordel for sin sønn, den umyndige Jakob VI av Skottland. I våre dager mangler festningen takbekledning, men er ellers intakt og et populært utfartssted. Festningen kan bli nådd med småbåter som blir betjent fra Kinross av foreningen Historic Scotland i sommermånedene.

Det ligger sju mindre øyer i innsjøen, den største heter St Serf's Inch og huset tidligere et augustinsk kloster.

## Eksterne lenker
* Loch Leven Castle
* Loch Leven fishing
Bent Røiseland

**Bent Røiseland** (1902–1981) var en norsk politiker (Venstre, DLF). Han var leder i Venstre 1952–1964. Røiseland var innvalgt på Stortinget fra Vest-Agder i 28 år, fra 1945 til 1973.

Han var lagtingspresident 1954–1959, 1960–1961 og 1965–1969. Røiseland var parlamentarisk leder for Venstre 1954–1970. Sammen med åtte andre Venstre-representanter (av i alt 14) brøt han ut av Venstre i desember 1972, og dannet Det Nye Folkepartiet (senere Det Liberale Folkepartiet).

## Litteratur
* 
* Olav Garvik, Jens Vetland og Marianne Røiseland: *[https://urn.nb.no/URN:NBN:no-nb_digibok_2014111008010 Røiseland: statsministeren vi ikke fikk]*. Oslo: Vigmostad & Bjørke, 2003. ISBN 8241902921

## Referanser


## Eksterne lenker
* 
* 
*
GMAFF Productions

**GMAFF Productions** er et musikksyndikat med opphav i Tinn i Telemark.
Syndikatet består av Olav Haugan, Stein Michael Hansen og Helge Carlsen som i 2000 ga ut det som trolig var den første norskspråklige hiphopplata.

Opprinnelig var det kun Helge og Stein Michael som utgjorde det første bandet Vottlocks som ga ut et par EP-er med electronica og hiphop sent på 1990-tallet. I 1998 ble Olav Haugan med som sjef i syndikatet og arbeidet med debutplata var i gang. Syndikatet var sterkt inspirert av kreativiteten til Duplex-gjengen rundt Gartnerlosjen.

Etter flere års jobbing og produsering så endelig *Milandium* dagens lys 16. januar 2000, bare noen måneder før Klovner i Kamp ga ut *Schwin*, som av de fleste oppfattes som første norskspråklige hiphop plateutgivelse.

Samme år vant bandet den lokale finalen av Ungdommens kulturmønstring og gikk videre til fylkesfinalen i Bø, men endte ferden der.

I forbindelse med utgivelsen av *Milandium* gjorde bandet en opptreden på den årlige Solfesten på Rjukan hvor Jørn Hoel var oppvarmingsartist.

Plata ble trykket opp i 300 eksemplarer og solgt lokalt i området rundt Rjukan og via nettet.
Etterhvert ble også plata distribuert gratis som mp3 over nettet, noe som gjorde at låta «Tråkig pubbis» ble veldig populær blant fildelere.

Dette var også årsaken til at bandet i 2001 ble forespurt om de kunne opptre live under datatreffet The Gathering i Vikingskipet på Hamar.
Rundt 5500 datainteresserte kunne dermed oppleve et sceneshow inneholdende dopapir, purreløk, stripping og knusing av dataskjermer.
Bandet ble aldri spurt om å gjenta showet året etter.

Siden debutplata har bandet ligget i dvale, med unntak av en del spinoffprosjekter som kun har blitt publisert på nettet.

## Spinoff-band
* The Polish working class – Electronica
* Redningsselskapet – Visesang
* Heiku te helvete – Ambient med nordlandsk poesi
* Munkoloid – Gregoriansk munkesang
* Moped – Electronica
* U-kultur – Hiphop
* Buljong Bernie – Electronica
* Dawn Defender – Electronica
* Gla'kristen homo – Electronica
* Jørn Bakstad Brothers – Improvisert visesang
* Jesus og Judas – Australsk folkemusik
* Grimmu Orgier – Heavy metal
* Sven och Svetter – Svensk hiphop
* Leitz – Brasiliansk rytmeorkester
* Bråkmaker Børre – Industrielt bråk
* Easter anyone outthere – Jungle

## Referanser


## Eksterne lenker
*  Reportasje i Varden
*
Lillian Asplund

**Lillian Gertrud Asplund** (født 21. oktober 1906, død 6. mai 2006) var den siste amerikanske overlevende fra «Titanic»-katastrofen.

Asplund ble født i Worcester, Massachusetts, og Asplund-familien besøkte Lillians bestemor i Sverige da de valgte å reise med «Titanic» tilbake til USA. Lillian var fem år i 1912. Som passasjer på tredje klasse ble hun reddet på livbåt 15 sammen med sin mor og yngre bror, Felix. Hun mistet sin far og tre brødre, Filip, Clarence og tvillingbroren Carl, i katastrofen.

Asplund døde 6. mai 2006 i Massachusetts, 99 år gammel. Etter hennes død var det bare to gjenlevende Titanic-overlevende, begge kvinner, som antas å ha bodd i Storbritannia. Associated Press meldte at Asplund ble antatt å være den siste personen med minner fra forliset, ettersom de to andre kvinnene var mindre enn ett år gamle i 1912.

## Referanser
TrackMania

***TrackMania*** er en serie bilspill utgitt i flere versjoner utviklet av franske Nadeo. Spillet går ut på å kjøre bil på baner designet av andre spillere eller spillets utviklere. Racing, stunt, stor fart og kreative baneutforminger er viktige elementer. Det er et flerspillerspill hvor flere spillere kan delta samtidig enten over Internett, via lokal multiplayer (flere spillere på en PC) eller LAN. Trackmania finnes i en egen versjon til Nintendo DS, kalt *Trackmania DS*.

## ''TrackMania Nations''
*[[TrackMania Nations]]* (*TMN*) er gratisversjonen i *TrackMania*-serien. I motsetning til de tre andre versjonene har TrackMania Nations kun et miljø; Stadium, som er mer som en normal kjørebane.

## ''TrackMania Nations Forever''
*[[TrackMania Nations Forever]]* (TMNF) er en oppgradering av TMN med muligheten til å bruke tidligere United-eksklusive skins til biler og kjøre online mot United-brukere. TMNF ble tilgjengelig den 16. april 2008, mange servere på *TMN* er lagt ned på grunn av at *Forever* kommer ut. *Forever*-utvidelsen finnes også til *Trackmania United (*TMU).

## Versjoner
* *Trackmania Lagoon (2017)*
* *Trackmania Turbo (2016)*
* *Trackmania 2 Canyon* (2011)
* *Trackmania United Forever (2008)*
* *Trackmania Nations Forever (2008)*
* *Trackmania United*  (2006)
* *Trackmania Nations* (2006)
* *Trackmania Sunrise* (2005)
* *Trackmania Original* (2003)

## Referanser


## Eksterne lenker
* TrackMania Home – Offisiell hjemmeside
* Trackmania NO Home – Offisiell norsk side for Trackmania
* Nadeo Home – Utviklernes hjemmeside
* TrackMania Exchange – Baner fra TMO, TMS, TMN og TMU
* TrackMania Carpark – 2D Skins og 3D Models
Walldorf

**Walldorf** er en liten by med 14&nbsp;649 innbyggere i Rhein-Neckar-kretsen i den tyske delstaten Baden-Württemberg. En av byens største sønner er John Jacob Astor, grunnlegger av det amerikanske familiedynastiet Astor, og gjennom ham har byen gitt navn til Waldorf-Astoria og Waldorfsalaten. Steinerskolene går i mange land under betegnelsen Waldorfskoler, ettersom den første skolen ble grunnlagt av direktøren for Waldorf-Astoria-sigarettfabrikken i Stuttgart, Emil Molt.

## Historie
Walldorf nevnes tidligst 20. oktober 770 i et gavebrev til Lorsch kloster. Navnet betyr «landsbyen i skogen».

Under bondekrigen og tredveårskrigen ble byen åsted for kamphandlinger og plyndringer. Under den pfalziske arvefølgekrig i 1689 ble den fullstendig ødelagt og først noen år senere slo folk seg ned der igjen. Nybyggerne var, som i det meste av Kurpfalz, trosflyktninger fra Sveits. Det gjaldt bl.a. slekten Astor.

Som følge av byggingen av Rhindalbanen fra Mannheim til Karlsruhe i 1843 opplevde Walldorf i det 19. århundre et økonomisk oppsving. I 1901 tildelte storhertug Fredrik I Walldorf byrettigheter. Etter annen verdenskrig slo selskapene Heidelberger Druckmaschinen og SAP seg ned i byen, og den ble en av de mest velstående i regionen.

## Galleri

Fil:Astorhaus Walldorf.jpg|Astorhuset
Fil:Walldorf Evangelische Kirche 20100707.jpg|Den evangeliske kirken
Fil:Walldorf Katholische Kirche 20070516.jpg|Den katolske kirken
Fil:SAP AG Headquarter 1200.jpg|Hovedkontoret til SAP


## Eksterne lenker
*
Waldorf

**Waldorf** kan referere til
* Waldorf (Maryland), en by i Maryland, USA
* Waldorf (Minnesota), en by i Minnesota, USA
* Waldorf (Nortrhein-Westfalen), en by i Nortrhein-Westfalen, Tyskland
* Waldorf (Rheinland-Pfalz), en by i Rheinland-Pfalz, Tyskland
* Walldorf, en by i Baden-Württemberg, Tyskland
* Waldorfsalat
El 13

**El 13** er et elektrisk lokomotiv som ble brukt av NSB i alle togtyper. Dette var en lisensproduksjon med tydelige forbilder i Sveits.

Lokomotivet er en tyngre og forbedret utgave av El 11 som var populær blant lokførere, men uegnet med tyngre tog på linjer med mye snø, slik som på Bergensbanen. I likhet med El 11 ble El 13 bygget av Thunes mekaniske verksted. Utseendemessig er El 13-lokomotivene svært like El 11, men er 55 cm lengre og har tre, istedenfor fire (ev. to), vinduer i hver ende. De første lokomotivene ble bygget i 1957, og de siste kom i 1966. De 37 lokomotivene fikk nummer 2121–2144 og 2151–2163.

El 13 ble satt inn på alle hovedstrekninger med elektrisk drift etter hvert som de ble levert, både i hovedpersontogene og i godstog. Etter 1968 ble de gradvis erstattet av El 14 i de tyngste togene.

El 13 ble tatt ut av tjeneste hos NSB i 1998 etter hvert som motorvognsett av type 70 og lokomotiver av type El 18 ble satt inn i persontogene. Noen av lokomotivene  gikk på slutten av driftstiden som skiftelokomotiver på Oslo S og i Lodalen. Disse hadde ikke snøploger. Sju El 13-lokomotiver ble solgt til Ofotbanen AS.

## Eksterne lenker
* El 13  – NJK Materielldatabasen
* El 13 – Jernbane.net
* Materielliste for Ofotbanen AS
SWAT (andre betydninger)

**Swat** eller **SWAT** har flere betydninger:

*Special Weapons And Tactics, taktiske enheter innen det amerikanske politiet
**S.W.A.T. (film), en film om den amerikanske spesialpolitistyrken fra 2003
**S.W.A.T. (TV-serie), en TV-serie om den amerikanske spesialpolitistyrken fra 1970-tallet
**SWAT (videospill), en serie videospill fra Sierra
*Students Working Against Tobacco
*Swat (Pakistan), et distrikt i Khyber Pakhtunkhwa
*Swat (elv) elv i Pakistan
U.S. Army Special Operations Command

**U.S. Army Special Operations Command** (**USASOC**) er en overkommando i den amerikanske hæren med ansvar for hærens forskjellige spesialstyrker. USASOC er hærens bidrag til U.S. Special Operations Command, felleskommandoen for de amerikanske spesialstyrkene.

## Underliggende avdelinger
*75th Ranger Regiment
*160th Special Operations Aviation Regiment
*Civil Affairs and Psychological Operations Command
*Special Forces Command
*Special Operations Support Command
*John F. Kennedy Special Warfare Center and School

## Referanser


## Eksterne lenker
*
LHBT

**LHBT** er en forkortelse for lesbiske, homofile, bifile og transpersoner. Dette er et samlebegrep for seksuelle minoriteter og kjønnsminoriteter, som brukes både av myndigheter, rettighetsorganisasjoner og forskere. LHBT-begrepet favner både betegnelser knyttet til *[[seksuell orientering]]* (lesbisk, homofil, bifil), og *[[kjønnsidentitet]]* (trans).

## Organisasjoner
Noen interesseorganisasjoner for LHBT i Norge er:
* Fri – foreningen for kjønns- og seksualitetsmangfold, tidligere *Landsforeningen for lesbiske, homofile, bifile og transpersoner
** [[Skeiv Ungdom]] (Fris ungdomsorganisasjon)
* [[Skeiv verden]] (nettverk for LHBT-innvandrere)
* [[Forbundet for transpersoner i Norge]] (FTP-N) 

== Ulike begrep ==
Det finnes mange varianter av LHBT forkortelsen, blant annet LHBT+, LHBTI, LHBTQ og LHBTIQ. I-en står for [[interseksualitet]] og Q-en for [[queer]]personer eller personer som er usikre på sin egen seksualitet (engelsk: *questioning*). I engelsk er paraplybetegnelsen LGBTQ, også kalt LGBT, LGBT+, LGBTQ+, LGBTQIA og LGBTQIA+, der bokstavene står for *lesbian, gay, bisexual, transgender* og *queer* eller *questioning*.

=== Kliniske begrep ===
Forkortelsen MSM, menn som har sex med menn, (*engelsk*: men who have sex with men) brukes [[klinisk]] for å beskrive menn som har sex med andre menn. For kvinner som har sex med kvinner, brukes KSK. (*engelsk*: WSW – women who have sex with women). Begrepene brukes uten å referere til deres seksuelle legning, da dette kan omfatte både homofile og bifile.

== Se også ==
* [[Seksuell orientering]]
* [[Kjønnsidentitet]]
* Regjeringens handlingsplan *Bedre livskvalitet for lesbiske, homofile, bifile og transpersoner'' 2009–2012

## Referanser


## Eksterne lenker
*
U.S. Army Rangers

**U.S. Army Rangers** er en eliteavdeling i U.S. Army som minner om de svenske jegerkorpsene. Ranger-enhetene har sin historie tilbake til enheter  som ble etablert i den britiske kolonien i Nord-Amerika (dagens USA), under kong Philips krig (1675–1678). 

I nyere tid ble seks bataljoner etablert under annen verdenskrig. 1ste rangerbataljon, den første av disse bataljonene, ble opprettet 19. juni 1942. I slaget om Cisterna, som sto ved Cisterna di Latina 30. januar til 2. februar 1944, ble to av de første rangerbataljonene (1ste og 3dje) fullstendig utslettet av tyske fallskjermjegere.

Rangerkompanier ble deretter opprettet under Koreakrigen og Vietnamkrigen. Siden 1974 har igjen rangerbataljoner eksistert, og de eksisterende ranger-enhetene er organisert i 75th Ranger Regiment, som ble etablert i 1986.

## Eksterne lenker

* US Army Ranger Association
Attorney General for England and Wales

**Attorney General for England and Wales** er den øverste juridiske rådgiver til Kronen i England og Wales. Hen representerer monarken og regjeringen i retten i sivile saker, og har overoppsyn med påtalemyndigheten Crown Prosecution Service. Det er sistnevnte myndighet som normalt bringer straffesaker inn for domstolene og som prosederer dem der. I enkelte straffesaker der allmenne interesser blir berørt, kan tiltale ikke tas ut uten at Attorney General har gitt sitt samtykke. Fullmektig for Attorney General er *Solicitor General for England and Wales*. Begge embetene er politiske og innehaverne må være medlem av Parlamentet. Attorney General er vanligvis ikke medlem av Kabinettet, men innkalles for å gi juridiske råd.

## Eksterne lenker
*
Kjell Öhman

**Kjell Ingemar Öhman** (født 3. september 1943, død 5. november 2015) var en svensk jazzmusiker (B3 Hammond-orgel, piano), komponist og kapellmester (blant annet for *[[Allsång på Skansen]]* 1994–2010). Han medvirket på omtrent 8000 innspillinger.

Han ble født i Stockholm i en musikalsk familie, fikk som barn et trekkspill og begynte å ta klavertimer før han begynte på skolen. Han spilte i Telstars, et populärt danseband som spilte musikk inspirert av Horace Silver og Jack McDuff, til 1968. Samme år startet han Beatmakers, men oppløste bandet ettersom han fikk stadig flere studiomusikeroppdrag. Han deltok i et utall skandinaviske samarbeid, som i Svend Asmussens kvartett i 1970-årene. Av internasjonale notabiliteter kan nevnes hans spill på *[[Lionel Hampton]] meets [[Lars Erstrand]]* (1991). I hans eget «Organ Grinders» spilte Ulf Andersson saksofon, Thomas Arnesen gitar, Claes Janson vokal, Tommy Johnson bass og Douglas Westlund trommer (*Live at the Pawnshop* 1991, 1993).

Med norske Knut Riisnæs og Red Holloway medvirket han på *Confessin' the Blues* (Gemini, 1992).
Han utga *The Hammond Connection* (Opus 3, 1994), med Rune Gustafsson (gitar), Arne Domnérus (saksofon), Leif Dahlberg (trommer), og Mads Vinding (bass).

I 1999 var han medvirkende på utgivelse med Sandvika Storband (*30 Years*).
Hans egen Trio, med Hans Backenroth (bass) og Joakim Ekberg (trommer) og gjest Bobby Shew, ga ut *I Can't Say No* (2003).

I 2004 var han (med Alice Babs) på Oslo Jazzfestival med *Tribute to [[Duke Ellington]]*.

Hans egen Trio, med Ulf Wakenius (gitar og foredrag), var i 2006 tilbake i Oslo med oppsetningen *In the Spirit of  [[Oscar Peterson|Oscar]].* Han var kapellmester ved Skinnarspelet i Malung i atten år, til og med 2014.

Han har samarbeidet med bl.a. Alice Babs og Ulf Lundell. Han var den førsta som fikk *Studioräven* (Musikerförbundets pris). I 2006 fikk han *Jan Johansson-stipendiet*.

## Referanser




## Eksterne lenker
* 
* 
*Till minne